Ifølge TV3 Sport har Rezan Corlu fået besked på, at han gerne må kigge sig om efter en ny klub i sommerens transfervindue.

Rezan Corlu stod på nippet til det store gennembrud i Brøndby, da han for to år siden løb ind i en alvorlig knæskade. Den holdt ham ude af spillet i et år, og siden har Corlu så haft svært ved at bide sig fast omkring holdet i Brøndby.

Til vinter udløber den nu 19-årige spillers kontrakt med klubben, og ifølge TV3 Sport kan Corlu allerede nu forlade klubben. I hvert fald skriver mediet, at Corlu har fået besked på, at han gerne må finde en anden klub allerede nu.

TV3 Sport skriver videre, at FC Nordsjælland er meget interesserede i den dynamiske midtbanespiller, der står noteret for 11 førsteholdskampe i den blå-gule trøje.